Title: Stille lengde
Description: Lars Saabye Christensen har klart å gjøre seg til et landemerke i norsk litteratur. Med sitt inkluderende, originale og poetiske ganglag appellerer han til både ung og gammel, til både akademia og den svært ujevne og tilfeldige leser. I tillegg er han antagelig den norske forfatter som til fulle behersker flest sjangere, fra lyrikk og kortprosa til noveller, dramatikk, film og romaner. Her skal det handle om novellene hans, om et utvalg av de fire samlingene han til nå har publisert: Ingens fra 1993, Den misunnelige frisøren fra 1997, Noen som elsker hverandre fra 1999, og Oscar Wildes heis fra 2004.